EELNÕU



Seadme ohutuse seaduse muutmise seadus


§ 1. Seadme ohutuse seaduses tehakse järgmised muudatused:

1) paragrahvi 10 lõiget 2 täiendatakse teise lausega järgmises sõnastuses:
„Elektrialal tõendab isik oma kompetentsust kutsetunnistusega kutseseaduse tähenduses.“;

2) paragrahvi 12 lõige 2 muudetakse ja sõnastatakse järgmiselt:
„(2) Andmekogu põhimääruse kehtestab valdkonna eest vastutav minister määrusega, milles sätestatakse andmekogu pidamise kord, sealhulgas:
1) andmekogu ülesehitus;
2) täpne andmekoosseis;
3) andmeandjad ja nendelt saadavad andmed;
4) andmete esitamise kord;
5) andmetele juurdepääsu ja andmete väljastamise kord;
6) andmete säilitamise täpsemad tähtajad;
7) vastutava töötleja ja volitatud töötleja ülesanded;
8) muud andmekogu pidamisega seotud korralduslikud küsimused.“;

3) paragrahvi 12 lõiget 4 täiendatakse punktiga 10 järgmises sõnastuses:
„10) tarbijavaidluste komisjoni andmestik.“;

4) paragrahvi 12 lõike 5 teine lause tunnistatakse kehtetuks;

5) paragrahvi 12 täiendatakse lõigetega 7–10 järgmises sõnastuses:
[bookmark: _Hlk95131960]„(7) Andmekogus töödeldakse järgmisi isikuandmeid:
1) üldandmed;
2) haridusandmed; 
3) surmaandmed;
4) terviseandmed;
5) töötamise andmed;
6) isiku poolt dokumendiregistrisse esitatud muud isikuandmed.

[bookmark: _Hlk95132510](8) Andmekogus avalikustatakse seadme ohutuse tagamise eesmärgil isiku kompetentsust tõendava tunnistuse omaja nimi ja isikukood, tunnistuse väljaandmise kuupäev, tunnistuse kehtivuse lõppkuupäev, tunnistusega antud kompetentsus ning tunnistuse number.

(9) Andmekogus töödeldakse terviseandmeid üksnes järelevalve- ja loamenetluse läbiviimiseks ning seadmetööde või seadmega seotud protsesside tõttu toimunud avariide ja õnnetusjuhtumite tehniliste tekkepõhjuste väljaselgitamiseks.

(10) Käesoleva seaduse alusel andmekogusse kantud isikuandmeid säilitatakse kuni 20 aastat andmekogusse kandmisest arvates. Kehtivusajata lubadele ja tunnistustele kantud isikuandmeid säilitatakse loa või tunnistuse omaja eluea lõpuni.“.


§ 2. Käesoleva seaduse § 1 punkt 1 jõustub 2031. aasta 1. jaanuaril.

